**Când marea...**

*Silvia Filip*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Când marea-ți va îngenunchia asemeni unui cavaler

Sub tălpi de nisip cu miros de scoici

Îți va aduce ecou de păsări marine

Și-ți va cânta o melodie pudrată cu praf de tânguire.

Când marea se va juca cu soarele lui septembrie

Și se va ascunde în năvodul pescarilor

Tu să știi că nu va dori decât să-ți șoptească

Că viața e un joc înspumat

Iar fiecare își construiește aici

Nu castele de nisip, ci propriile reguli

După care să se ghideze în propriul labirint

Chiar dacă deseori îi va deranja pe cei din jur...